cyanic-selkie/wikianc huggingface dataset:
Црн носорог
Однесување
Носорозите се самотни животни, освен за време на сезоната на парење. Мајките и младите понекогаш живеат во мали групи, но само кратко време. Мажјаците не се толку дружељубиви како женките, иако и тие понекогаш дозволуваат во нината околина да има и други носорози. Овие животни не се многу територијални, и често делови од нивните територии се препокриваат со територии на други единки. Големина на овие територии може да варира во зависност од сезоната и достапноста на храна и вода. Вообичаено на територии каде има големо количество на храна и вода, има поголема концентрација на носорози. Во Серенгети овие територии се од 43-, додека во Нгоронгоро се помеѓу 2,6 и. Црните носорози имаат репутација на екстремно агресивни животни. Тие напаѓаат од страв, збунетост и паника. Поради нивниот многу слаб вид, тие напаѓаат секогаш кога ќе осетат некаква закана. Забележани се случаи кога овие животни напаѓаат и стебла од дрва или термитски живеалишта. Црните носорози често се борат меѓусебе, и имаат највисока стапка на смртност како резултат на борба (највисока од сите цицачи): околу 50 % од мажјаците и 30% од женките умираат од повреди здобиени за време на борба. Возрасен црн носорог нема природни грабливци, освен еден непроверен ицидент кога возрасен носорог е убиен од Нилски крокодил. Црните носорози се доста брзи, и трчајќи можат да достигнат брзина од 56 км/ч.
Размножување
Возрасните единки се самотни животни, и се собираат само за време на парењето. Парењето не е од сезонски карактер но раѓањето е речиси секогаш кон крајот на дождовната сезона, односно во суви услови. Паровите за време на парењето остануваат заедно од 2-3 дена па до неколку недели. За време на овој период тие се парат неколкупати. Периодот на носење трае 15-16 месеци. Младите по раѓањето тежат 35 до 50 килограми. Младите прекинуваат да цицаат на возраст од 2 години. Мајката останува со младенчето 2-3 години, додека не се роди ново младенче. Младите понекогаш може да бидат плен на хиенахиени или лавови. Полова зрелост мажјаците достигнуваат на возраст од 5-7 години, а женките на возраст од 7-8 години. Во дивината, животниот век е од 35 до 50 години.
Мокшице Влошќањские
Мокшице Влошќањские (Mokrzyce Włościańskie) — село во општината Нашелск во Новодвурскиот Округ на Мазовското Војводство, средна Полска.
Малки Цалим
Малки Цалим — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Географија и местоположба
Селото Малки Цалим се наоѓа на 13 километри североисточно од Свети Врач. Селото се наоѓа на надморска висина од 847 метри. Атарот на селото зафаќа површина од 7229 км2. Селото се граничи со Голем Цалим и Бождаво. Куќите во Малки Цалим се од типот на родопски куќи и 10 од нив се споменици на културата. На југоисток од селото поминува реката Бождевска. Природните услови се поволни за одгледување на индустриски и фуражни култури и за сеча.
Османлиско Царство
Црквата „Св. Димитриј“ била изградена во втората половина на XIX век.
Во „Етнографија на Адријанопол, Монастир и Салоника“ се вели дека во 1873 г. Тимар Цалип (Timar tsalipe) се состоело од 30 куќи и 110 Македонци, а Вакаф Цалип со 45 домаќинства и 150 Македонци
Во 1891 година Георги Стрезов за селото напишал:
.
Според статистиката на Васил К’нчов („Македонија. Етнографија и статистика“) во 1900 година селото имало 210 жители, сите Македонци.
==Население ==
Културни знаменитости
Во близина на селото се наоѓа пештерска црква „Свети Јован Рилски’. Легендата вели дека во црквата живеел светецот, пред да биде прогонет од месното население, кое го сметало за магионичар. Секоја година на 18 август на ова место, селата Голем и Мал Цалим прават курбан, со многу песни и ора.
Кафеаво џуџе
Кафеаво џуџе — вид на небесно тело со маса под потребната за да може да произведе соединување на водородот во своето јадро, а која ја вршат останатите ѕвезди во својата главна фаза. Кафеавото џуџе има маса меѓу онаа на поголема планета-џин и најмалата ѕвезда; каде горната граница е меѓу 75 и 80 маси на Јупитер (M_J). Во моментов постои дебата за тоа според кој критериум да се дефинира разликата меѓу кафеаво џуџе и планета-џин, и за тоа дали кафеавите џуџиња во некој момент од своето постоење имале процес на соединување. Во секој случај, кафеави џуџиња потешки од 13 M_J вршат соединување на девтериум, а оние над ~65 M_J вршат физја на литиум. Единствените планети за кои се знае дека кружат околу кафеаво џуџе се 2M1207b и MOA-2007-BLG-192Lb.
Облак
Облак — видлива маса на кондензирани капки или замрзнати кристали во атмосферата над површината од Земјата или некое друго планетaрно тело. Гранката од метеорологијата која се занимава со проучување на облаците се нарекува нефологија.
На Земјата кондензираната материја всушност е водена пареа, која образува мали капки или кристали на мраз, најчесто со големина на пречникот од 0,01 мм. Групирани милијарди капки односно кристали образуваат облак, кој е видлив објект во атмосферата.
Ѓаволско грло
Ѓаволско грло е пештера во Бугарија и се наоѓа околу 1,5 километар северно од селата Триград во Триградската клисура на Родопите во близина на градот Девин.
Името го добила по изгледот на некогашниот влез кој потсетува на ѓаволска глава.
Белоруска Брајова азбука
Белоруската брајова азбука ― на брајова азбука на белоруски јазик. Се заснова на руското писмо, со неколку дополнителни букви кои се наоѓаат во пишаната белоруска азбука.
Азбука
Белоруски не ги користите сите букви на руската азбука, а таа има дополнителни букви і и ў. Буквите і и ў се отсликани знаци на й и у, а і еднаш била во руската брајова азбука. (Погледнете застарени букви на руската брајова азбука.)
Интерпункција
Единечна интерпункција: Спарена интерпункција:
Принцезата Жаба (цртан филм, 1971)
Принцезата жаба — советски цртан филм од 1971 година. Филмот е создаден по изведбата на бајките на државниот куклен театар во Ленинград според истоимената претстава на Нина Гернет, работена според заплетот на руската народна приказна „Принцезата жаба“.
Заплет
Некогаш си живееле крал и кралица и тие имале три сина. Дошло време синовите да си бараат сопруги за себе. Тие истрелале по една стрела во различни насоки - во чиј двор стрелата ќе падне, тука е невестата. Постарите браќа ги добиле ќерките на генералот и трговецот, а стрелата на Иван принцот паднала во шумското мочуриште веднаш до една жаба. Принцот немал друг избор освен да го почитува дадениот збор и да се ожени. Браќата дошле кај свештеникот со своите невести, а царот им наредил на невестите да сошијат по една кошула до утредента. Иван принцот многу се растажил - на крајот на краиштата, жабите не знаат да шијат кошули. И штом тој заспал, жабата се претворила во  Василиса Прекрасна и започнала со работа. Следниот ден, царот ја пофалил работата на жабата како најдобра. Кралот бил задоволен и по втор пат наредил да испечат леб од пченица. Исто како претходно, лебот од жабата се покажал како најубав.
Кралот направил празнична вечера и ги поканил своите синови и нивните жени. Иван, чекајќи ја жабата  на празничната  вечера, видел една убава девојка, која била неговата сопруга Василиса Прекрасна. За време на забавата, додека Василиса танцувала, Иван ја нашол кожата на жабата и ја изгорел.Тогаш се појавил Кошчеј Бесмртниот и ја одвел Василиса Прекрасна. Иван принцот одлучил да ја најде својата жена. Во меѓувреме, Кошчеј подготвувал напивка за Василиса и ако таа го одбие да се омажи за него  да ја претвори во стаорец или змија. Баба Јага го донела потребното за волшебната напивка, но кога тие го замолиле да си ги заменат местата со Василица, Кошчеј одговарил дека не сака да има грдо лице во замена за телото на принцезата. На ова Баба Јага се разлутила и одлучила да му се одмазди. Иван принцот, барајќи ја својата сопруга во шумата, ја среќава Баба Јага и ја прашува каде е принцезата и како да го победи Кошчеј, таа му ги дала одговорите. Но, таа тоа го рекла пред Кошчеј да се предомисли и да побара таа да му се врати. Иван принцот ја нашол смртта на Кошчеј и го победил. На крајот, Иван принцот и Василиса Прекрасна ја слават својата венчавка.
Преизданија на ДВД
Цртаниот филм постојано бил објавуван на ДВД во колекции на цртани филмови:
„Мук на тркачот“ (1975), „Домот кај братот зајак“ (1986), „Еден каубој, два каубоја“ (1981), „Дом за леопардот“ (1979), „Жабата принцеза“ (1971).
„Зимска приказна“ (1981), „Дамка“ (1980), „Куѓата на Мачката“ (1982), „Медењак, медењак! .. “ (1988), „Елка се роди во шумата“ (1972), „Мед“ (1986), „Принцезата жаба“ (1971).
„И во оваа бајка беше вака ... “ (1984), „Како ја надминаа меланхолијата“ (1978), „Како момчето Иван ја спаси ќерката на Царот“ (1989), „Како старецот  ја продаде кравата“(1980), „Приказната за старото ехо“ (1989), „Жабата принцеза“ (1971), „Приказната за изгубеното време“ (1978). (Извор - Аниматор. RU)
Урбан дизајн
Урбаниот дизајн е поврзан со урбанистичкото планирање, но се фокусира на физичкиот дизајн на местата и деталите. Урбаниот дизајн вклучува традиционални уметности и дизајн како и елементи од архитектурата и пределната архитектура. Уличниот мебел игра сè поголема улога во урбаното планирање и надворешно рекламирање.
Зеф Љуш Марку
Зеф Љуш Марку (1885 — 2 декември 1920) — албански комунист, член на КПЈ. Тој бил прва жртва на „белиот терор“ во Југославија.
UY Штит
UY Штит — блескава црвена џиновска и пулсирачка променлива ѕвезда во соѕвездието Штит. Водечки кандидат за најголемата позната ѕвезда по полупречник и е исто така една од најсјајните од својот тип. Нејзиниот полупречник е проценет на 1.708 сончеви полупречници, или пречник од 2,4 милијарди км (15,9 ае), на овој начин зафатнината е околу 3,7 милијарди пати поголема од онаа на Сонцето. Оваа ѕвезда е оддалечена на приближно 2,9 килопарсеци (9.500 светлосни години) од Земјата. Ако е поставена во средиштето на Сончевиот Систем, нејзината фотосфера ќе ја зафати орбитата на Јупитер, иако полупречникот не е точно познат, па можно е истата да се протега и до Сатурн.
Зеф Љуш Марку
Животопис
Роден е во април 1885 година во Призрен. Во родното место завршил основно училиште и два класа гимназија, а потоа се преселил во Скопје. Таму најпрво работел како работник во Државниот монопол, а по Првата балканска војна, во 1912 година работел во Српско-француската банка. Во текот на тие години стапил во работничкото движење на Југославија и станал еден од главните активисти за ширење на социјалистичките идеи.
UY Штит
Именување и историја
UY Штит била забележана во 1860 г. од германските астрономи во опсерваторијата во Бон во текот на првото небесно истражување на ѕвездите за Бонскиот преглед. Бил именувана како BD-12 5055, 5.055-та ѕвезда помеѓу 12°S и 13°S броејќи од 0h ректасцензија.
За време на следното набљудување на ѕвездата биле забележани промени во сјајот, што укажувало дека станува збор за нова променлива ѕвезда. Во согласност со меѓународните стандарди за означување на променливите ѕвезди, ѕвездата е наречена UY Штит, 38-та променлива ѕвезда во соѕвездието Штит.
Зеф Љуш Марку
Животопис
Убиството на Зеф Љуш Марку се смета како прва жртва на „белиот терор“ во Кралство Југославија, кој станал уште посилен по донесување на „Обзнаната“, во декември 1920, и со Законот за заштита на државата од август 1921 година.
UY Штит
Именување и историја
Под исклучителни поволни услови кога нема светлинско загадување, UY Штит може да се види, користејќи мал телескоп или голем двоглед како црвеникава ѕвезда со бледа дамка заедно со ѕвездите од Млечниот Пат. Со местоположба на неколу степени северно од ѕвездата од A-тип и видлива со голо око Гама Штит, и 2 лачни минути северозападно од NGC 6611. Иако ѕвездата е многу сјајна, најсјајна од сите, гледана од Земјата таа е 9-та ѕвезда по сјајност, како резултат на оддалеченоста и положбата во подрачјето на одбегнување во Лебедовиот јаз.
Зеф Љуш Марку
Животопис
Според него е наречена една гимназија во Скопје.
UY Штит
Особености
Ѕвездата е класифицирана како полуправилна променлива ѕвезда која пулсира приближно на период од 740 дена. Има вкупна болометариска моќ од 340.000, правејќи ја една од најсјајните ѕвезди во галаксијата.
Покрај својата големина, UY Штит е класифициран како хиперџин. Постои MKK сјајна класа 0 (нула) за хиперџиновите, но ова ретко се забележува во објавените спектрални класификации. Почесто, хиперџиновите се класифицирани како Ia-0, Ia+, или Iae засновани само на набљудуваните спектри и црвените суперџинови ретко ги добиваат овие дополнителни спектрални класификации. Сјајноста и големината се недоволни за да се дефинираат како суперџинови. Истото бара откривање на спектралните линии на атмосферските нестабилности и големата загуба на маса. Во овој случај UY Штит, во неговиот спектар има присуство на спектрални лиинии на јаглерод, вода и силициум оксид, но нема присуство на спектралните линии на кислородот, неонот, и другите потешки елементи, што укажува на недоволна загуба на масата. Покрај тоа, неговата местоположба во Херцшпрунг-Раселовиот дијаграм е под овалната област на хиперџиновите, правејќи го единствен сјајен црвен суперџин.
Величина
Во летото 2012 година, астрономите од Многу големиот телескоп во Атакама во Чиле ги измериле параметрите на трите суперџинови близу галактичко средиште : UY Штит, AH Шкорпија и KW Стрелец. Констатирале дека сите три ѕвезди се 1.000 пати поголеми од Сонцето, што ги прави најголеми познати ѕвезди. Ѕвездените величини се дефинираат со користење на Роселандовиот полупречник, во местото каде оптичката длабочина е 2/3.
За UY Штит е утврдено дека е најголема од трите измерени ѕвезди со 1.708 ± 192. Ова го прави најголем познат ѕвезден полупречник на која било ѕвезда и приближно 1,7 пати поголем од познатиот Бетелгез. Ѕвездата е толку голема што ако Земјата би имала пречник од 20 см, Јупитер со пречник 2,1 м Сонцето со пречник 22 м (висината колку и седумкатна зграда), додека пречникот на UY Штит би бил 38.000 м, четири пати повисок од Монт Еверест.
Во поедноставни услови, хипотетичко тело кое се движи со брзина на светлината ќе направи еден круг околу UY Штит за 7 часа, а за круг околу Сонцето се потребни само 14,5.
Маса
Масата на UY Штит е неодредена, првенствено бидејќи нема видлива придружна ѕвезда од која нејзината маса може да биде измерена преку гравитациските пречки. Моделите на ѕвездениот развој заклучуваат дека почетната маса на ѕвездата (масата на ѕвездата кога е создадена) која ја достигнува црвента суперџиновска фаза би изнесувала околу (можно е да биде до  за неротирачка ѕвезда), и можно е загубата на масата да е повеќе од половина од сегашната.
Супернова
Врз основа на актуелните модели на ѕвездениот развој, каде UY Штит започнала да го соединува хелиумот и продолжила да го соединува водородот во слоевите околу јадрото. Поради својата положба длабоко во внатрешноста на дискот на Млечниот Пат се претпоставува дека таа е ѕвезда богата со метали.
UY Штит треба да соединува литиум, јаглерод, кислород, неон, и силициум во неговото јадро во следните неколку милиони години. По ова, неговото јадро ќе почне да создава железо, нарушувајќи ја рамнотежата на гравитацијата и зрачењето во јадрото што ќе доведе до распаѓање на јадрото во супернова. Се очекува дека ѕвездите како UY Штит треба да се вратат назад кон потопли температури за да се создаде жолт хиперџин, светлосна сина променлива, или Волф-Рајеова ѕвезда, создавајќи силен ѕвезден ветер кој ќе ги исфрли внатрешни слоеви и ќе го изложи јадрото, пред да експлодира као тип IIb, IIn, или тип Ib/Ic супернова.
Српски конзулат во Скопје
Српски конзулат во Скопје бил отворен во 1887 како последица на конзуларната конвенција на Кралство Србија и Отоманско Царство. Конвенцијата дозволувала отворање на српски конзулати во центрите на Косовски вилает, Солунски вилает и Битолски вилает, односно во Скопје, Солун и Битола. Конзулатот во Скопје започнал да работи во март 1887 година, а прв конзул бил Алекса Пачиќ.
Српски конзулат во Битола
Српски почесен конзулат во Битола — дипломатско претставништво на Србија во Битола. Конзулатот се наоѓа на ул. Широк Сокак бр. 91.
Историја
Српскиот конзулат во Битола бил отворен во 1889 година како последица на конзуларната конвенција меѓу Кралството Србија и Османлиското Царство. Конвенцијата подразбирала отворање на српски конзулати во Косовскиот, Солунскиот и Битолскиот Вилает, односно во Скопје, Солун и Битола. Конзулатот почнал со работа на 9 мај 1889 година со задача да ги штити интересите на Србите во оваа област, како и да работи на отворање на српски училишта. Прв конзул бил Димитрије Боди.
Морги (Новодвурски Округ)
Морги (Morgi) — село во општината Нашелск во Новодвурскиот Округ на Мазовското Војводство, средна Полска.
Бело џуџе
Бело џуџе, исто така наречено и изродено џуџе или дегенерирано џуџе, е мала ѕвезда составена најмногу од електронски изродена материја. Бидејќи масата на белите џуџиња е слична на онаа на нашето Сонце а по волумен се слични на нашата Земја, тоа е многу густо. Слабата светлина доаѓа од емисијата на складираната врелина. Вакви ѕвезди се околу 6% од сите познати ѕвезди во нашето ѕвездено соседство. Необичната слаба светлина на белите џуџиња за првпат е забележана во 1910 година од Хенри Норис Расел, Едвард Чарлс Пикеринг и Вилијамина Флеминг;, p. 1 а името бело џуџе го дал Вилем Лујтен во 1922 година.
Козарника
Пештера Козарника се наоѓа на десет километри од Белоградчик вовсеверозападна Бугарија. Претставува еден од најзначајните праисториски објекти во Бугарија и Европа.
Дола е околу 200 метари.
Гран-при Монтреал 2011
Гран-при Монтреал 2011 — второ издание на Гран-при Монтреал, еднодневна професионална велосипедска друмска трка. Била одржана на 11 септември 2011, на растојание од 205,7 километри, почнувајќи и завршувајќи во Монтреал, Квебек, Канада. Ова била 25. трка во сезоната на Светската турнеја.
Возачот на Руј Кошта победил на трката, имајќи напад на последното искачување Мон Ројал со неколку други возачи и останал напред сè до крајот, победувајќи во спринтот пред возачот на  Пјерик Федриго. Другиот возач во бегството, Штефан Денифл од не успеал и завршил дури на петтото место на целта, позади двоецот на  Филип Жилбер и Јирген Рулантс.
Тек
Трката се состоела од 17 круга, од по 12,1 километар во секој круг во должина, зголемување за еден круг од трката во 2010. Кругот, околу главниот кампус на Универзитетот Монтреал, бил добро прилагоден за специјалисти за искачувања, со три искачувања во круг и за оние кои сакаат нагорнини. Крајот се наоѓал на рид, кој се наоѓа на Авени ду Парк.
Екипи
Поради тоа што трката влегла на календарот на Светската турнеја, сите осумнаесет ProTour екипи биле поканети автоматски. Четири дополнителни покани биле доделени на –, , и  – да ја оформат групата од 22 екипи на настанот.
Поканетите екипи на трката биле:
Естонска евангелистичко-лутеранска црква
Естонска евангелистичко-лутеранска црква (Eesti Evangeelne Luterlik Kirik, скратено ЕЕЛЦ) — лутеранска црква во Естонија. ЕЕЛЦ е членка на Светската лутеранска федерација и припаѓа на Заедницата на протестантски цркви во Европа. Исто така е член на Декларацијата Порво, ставајќи го во црковна унија со Црквата на Англија и другите англикански цркви во Европа.
Водство
Црквата на Естонија е епископска и моментално е предводена од пет епископи, вклучувајќи го архиепископот, кој е примат. По повлекувањето на Андрес Пидер како архиепископ, моменталниот архиепископ е Урмас Вилма, воведен на 2 февруари 2015 година. Архиепископот на Естонската евангелистичко-лутеранска црква во странство е Андрес Таул, исто така свештеник на Лутеранската црква-Канада.
Хермелеја (Охрид)
Хермелеја — археолошко наоѓалиште во градот Охрид. Наоѓалиштето претставува населба од римско време. Населба од римското време. Се наоѓа на 3-от километар од Охрид кон Струга и на околу 800 м северно од брегот на Охридско Езеро. Во долината што служи за стрелиште и јужно покрај магистралниот пат во 1974 година Заводот и музеј - Охрид извршил археолошко заштитно ископување. Откриени се темели од повеќе градби и во нив многубројни фрагменти од керамички садови, монети и други предмети. Маленко В., 1976, 220; Шапкарев А.К., 1976, 556; Маленко В., Кузман П., 1988, 89-116. (В.М., П.К.)
Национален академски драмски театар именуван по Лесија Украинка (Киев)
Национален академски драмски театар именуван по Лесија Украинка (украински: Національний академічний драматичний театр імені Лесі Українки) е театарски објект кој се наоѓа во Киев, Украина. украински театар е посветен на Лесја Украинка.
Бил основан во 1926 година. Овде се одиграле голем број на претстави, од кои најпознати се оние на Фјодор Достоевски и Михаил Булгаков.
Речен релјеф
Речниот („флувијален“) релјеф го создава водата. Реките кои имаат голема сила вршат ерозивни дејства и при тоа настанува овој релјеф. Притоа се добива флувијални форми: речно корито, тераса, водопад, меандри. Има и акумулативно дејство кое се состои во таложње на наносниот материјала (песок и чакал (крупен песок) ). Така се создаваат алувијални рамнини, речни острови (средореци, ади) и делти.
Антоан Демоатје
Антоан Демоатје (Antoine Demoitié; во  —  во ) — белгиски професионален друмски велосипедист, кој последно возел за професионалната континентална екипа. Во септември 2015 година објавил дека ќе ја напушти екипата Валони-Брисел за да се приклучи на за сезоната 2016.
Живот
Демоатје во 2010 година возел како стажант во белгиската континентална екипа Лото-Бодисол и таму останал и следната сезона со редовен договор. Во 2012 година возел за екипата Идемаспорт-Биованце, за која освоил една етапа на Триптих на планините и замоците, две етапи на Карпатската трка и една етапа на Триптик Ардени. Освен тоа, победи на друмската трка на покраинското првенство во Лиеж. Со тоа, Демоатје се префрлиле во екипата Валони-Брисел и одново го освоил покраинското друмско првенство. Во 2014 година на еднодневната трка Тур ди Финистер го освоил својот најзначаен меѓународен успех дотогаш. Во 2015 година освоил една етапа на Сиркут де Ардени.
Во изминатите месеци се случиле повеќе несреќи со придружните мотори на трките и заради тоа се појавиле критики кон нив. Водството на екипата на Демоатје, сепак, не го обвиниле возачот на моторот: за разлика од другите случаи не возел брзо и немал вина за трагичниот настан. Возачот е многу искусен, веќе 20 години учествува во велосипедизмот.
Значење
Значење се изучува во филозофијата и семантиката. Прашања за тоа како зборови и различни означувачи значат нешто и што тоа значи да се каже дека фраза или друг симбол има некакво значење се пивотални за разбирање на јазикот и човечкото искуство. Литературна теорија, критичка теорија, и некои гранки на психоанализа се исто така вклучени во дискусија на значењето.
Гранки на филозофија што се директно вклучени во анализа на значењето се филозофија на јазикот, епистемологија, филозофска логика и филозофија на умот.
Лингвистиката е некогаш поделена на три аспекти: прагматика, синтакса и семантика, кои ги изучуваат соодветно користењето, образувањето и значењето на лингвистичките изрази.
Ново Хоџово
Ново Хоџово — село во Општина Свети Врач.
Бертранд Расел
Бертранд Расел (анг. Bertrand Russell), (18 мај 1872 - 2 февруари 1970), англиски филозоф, кој беше активен во разни области од научната, филозофска и општо културната дејност. Студираше математика и физика во Кембриџ. Во 1950 година ја доби Нобеловата награда за литература. Беше на чело на антинуклеарното движење во Британија и претседател на Судот за утврдување на воените злосторства во Виетнам.
Уште во млади години се заинтересирал за математиката и математичката филозфија. Во таа смисла тој ја пишува едната од својте најрани работи која се однесува за Лајбниповата филозофија. Потоа тој е привлечен од работите на Пеано и неговата школа собрана околу математичките формулари, кој се интересираше за основите на математиката и изработи погоден симболизам за нивното изразување. Наскоро тој се запозна со работите на Фреге и ја откри сета нивна величина и сето знаење. Тој резултатите на школата на Пеано и Фреге ги обипшти и ги разви на класичен начин, достигајќи врвен дострел во тритомната „Принципија Математика“, дело што тој го напиша заедно со Вајтхед, англиски филозоф и математичар.
Спротивставувајќи се на апсолутниот идеализам на Бредли и другите неохегелијанци во Англија, Расел, како и филозофот Мур, изградија сфаќење кое сметаше дека трба да се оди во насока нанаивниот материализам, кој признава дека не е вистина само знаењето за Апсилутот, знаењето за тоталитетот на нрштата, туку и знаењето за парциалното, посебното. Ова го води кон тврдењето дека релациитене се внатрешни својства на предметите, туку дека тие се во однос на предметот нешто надвореѓшно. Отаму релационите судови не можат да се сведат на атрибутивни, туку претставуваат нешто самостојно. Така кај асиметричните релации (е поголем), (е помал) не може да се каже дека тие се својства на предметите, бидејЌи ние можеме предметот А  да го определиме како голем или мал, зависно од тоа со каков друг предмет тој се сооднесува.
Пиперица
Пиперица — село во Општина Свети Врач.
Бертранд Расел
Сепак, Расел увидува дека на секое нешто за што може да се зборува со смисла не може да му се придаде реално постоење. Затоа Расел со теоријатаза сведување на основните поими на нај мала мера и изведувањето на сите други од нив настојува проблемот за природата на поимите да го остави отворен.
Големо влијание во науката и филозофијата изарши Раселовото делење на исказите на смислени и бесмислени. Тоа произлезе во врска со логичките парадокси што Расел ги откри кај Фреге, како и парадоксите на теоријата на множеството што тој ги откри кај Кантор. Ова разликување Расел го направи во својата прочуена теорија на типовите. Според оваа теорија, треба да се прави разлика меѓу вистинските и лажните искази, т.е. на исказите со смисла, смислените оскази, и бесмислените оскази кои не се ни вистински ни лажни. До ова Расел доШол расудувајЌи дека за една реченица да биде смислена не е достатно таа да биде образувана според граматичките правила. Не е достатно да се води сметка само за редот на зборовите во реченицата, за местото на субјектот и предикатот, итн, бидејќи има сосема добро формирани реченици кои при сето тоа пак се брсмислени, на пример кога ќе речеме: Цезар е прост број. Отаму се потребни дополнителни правилакој ќе забрануваат и такви реченици и со тоа ќе ја стеснат употребата на граматичките правила. За да ги одбегнеме овие и сличните парадокси којшто го  уриваат сето она Што се сремеше Фреге, Расел се зафати да изработи една теорија која стана прочуена и им зададе многу маки на математичарите и логичарите. Тоа е теоријата на типовите. Оваа теорија се состој во следново: Според Расел постојат различни логички типови: единки, класи, класи од класи, класи од класи од класи итн. Исказите што се однесуваат на индивиуите се разликуваат од исказите што се однесуваат на оние на класите, и од оние за класите од класи. Така имаме исказаи од прв ред, искази од втор ред итн. Затоа еден предикат може да има смисла само во тој случај ако стој до определен тип на субјект.
Расел направи уште една мошне важна дистинкција. Имено тој ги дели поединците на елементарни или искази за поединците или нивните својства и односи и воопштени, за класите и нивните својства и односи. Елементарните искази тој понатаму ги дели на атомарни, што не можат да се расчленуваат понатаму на прости искази како свои конституенти, и молекуларни искази, кои содржат искази како свои конституенти. Од молекуларните искази особено се важни функциите на вистинитоста.
Расел настојува да даде дефиниција на бројот. Со тоа тој настојува овој основен математички поим да го свед на логичкиот поим на класа. Со тоа се докажува дека математиката се сведува на логиката, и задачата на логицизмот е постигната. Оваа дефиниција Расел ја дава слична на онаа на Фреге, само што тој сега се служи со обемна терминологоја. Благодарејки на својата теорија на типовите тој е во состојба да ги одбегн логичките парадокси, а благодарејќи на својата упростена симболика што тој ја гради поаѓајќи од онаа на Пеано, може да ги обопшти сите досегашни достигањаво формалната логика и да даде еден величествен систем кој е класичен во смисла на својата величина.
Расел бројот го дефинира како класа насите оние класи што се слични на неа. Поимот, пак, слични тој го дефинира како својство на два или повеќе класи меѓу нивните членови да може да се воспостави кореспонденција едно-едно. Со терминот слични се одбегнува кругот во дефинирањето. Од дефинирањето на природните броеви Расел минува на дефинирањето на рационалните броеви како суредени парови на природните броеви. На пример: + 2 и -2 е суреден пар броеви во однос на нулата од бројната линија. Ирационалните броеви ги дефинира како рационални броеви што имаат горна и долна граница, а имагинарните броеви како суредени парови од реалните броеви. Кога ќе се земе предвит дека и поимот на класата се дефинира со поедноставни логички поими, се доаЃа до тоа со мал број не дефинирани логички поими да се изведе целата лигика и математика а со неколку логички аксиоми да се изведат сите ставови на логиката и математиката. Целиот систем е изведен од 9 недефинирани поими и 20 аксиоми.
Теоријата на дескрипцијата на Расел, поаЃа од рсзликувањето на два вида познаниа- со запознавање на предметите, познание со запознавање и познание со опис. Првото се добива со непосредното запознавање, сетилно восприемање на предметите, а другото се добива со посредство на некој друг кој ни го опишува предметот дека има такви и такви свијства, дека стои во таков и таков однос со другите предмети, итн. Отаму и симболите со кои се служиме во јазикот можат да бидат од два вида: едните ги именуваат предметите. Тие стојат за предметите, ги застапуваат нив.Тие можат да бидат  употребени изолиранп, без контекст,  сами по себе. Такви симболи се личните именки, општите именки во конкретна употреба и имињата на сетилните квалитети.
Од друга страна имаме симболи коишто своето значење го добиваат дури откако ќе го знеме контекстот во кој се употребени, нивната врска со другите зборови на реченицата. Тие не може да стојат одделено, бидејќи не ќе можат да се разберат. Тие се сложени симболи и имаат употребно значење. Тоа се дескрипции (описи). Расел укажува дека честопати во обичниот  и  научниот јазик се прикрива оваа разлика, па дескрипциите се прикажуваат како имиња, па им се бара соодветниот објект  на кои тие би можеле да се однесуваат. Расел настојува да ја објасни логичката структура на дескрипциите. Реченицата: Сегашниот крал на Франција е ќељав, тој ја претставува со симболите коишто содржат  егзистенцијален квантификатор: (Зџ)     ( фџ. гџ)   или со зборови: -Постои барем еддно џ   што да е секогаш  крал на Франција и да е ќељав. Со ова се одбегнуваат оние последици за кои погоре зборуваме, имено, зад секој израз за субјектот од исказот да бараме постоен објект.
Дела
==Наводи==
Нова Врона (Новодвурски Округ)
Нова Врона (Nowa Wrona) — село во општината Нашелск во Новодвурскиот Округ на Мазовското Војводство, средна Полска.
Киевски академски младински театар
Киевскиот академски младински театар (украински: Київський академічний Молодий театр) е младински театар кој се наоѓа во Киев, Украина.
Иницијативата за основање на таков вид театар започнала во 1978 година на 23 конгрес на Ленинската коминистичка младинска унија на Украина. Младинскиот театар бил основан во 1979 година, и официјално отворен на 14 декември 1979 година. Претходфно, оваа одлука била потврдена од страна на Министерството за култура на СССР.
Првиот настап на младинскиот театар се одржал на 26 април 1980 година.
Список на земјите по БДП (ПКМ) по глава на жител
Страницава е список на земјите во светот според нивниот бруто-домашен производ или БДП при паритетот на куповна моќ (ПКМ) за вредноста на сите конечни стоки и услуги произведени во земјата во дадена година, поделени со просечното (или средногодишно) население од истата година.
Според податоци од 2019 г. проценетиот просечен БДП (ПКМ) по глава на жител за сите земји во светот во целина изнесува 18.381 долар.
Начин на пресметка
Износите за бруто-домашниот производ (БДП) по глава на жител на страницава се добиени од пресметките на ПКМ. Овие пресметки ги изготвуваат разни организации како Меѓународниот монетарен фонд и Светската банка. Бидејќи ова подразбира проценки и претпоставки, бројките на различните организации не се неприкосновени знаат значително да се разликуваат. Поради тоа, информациите треба да се земат со доза на претпазливост.
Споредбите на богатството на државите честопати се прави на основа на номинален БДП и заштеда (не само приходите), што не ги одразува трошоците за живот во разните земји; оттука, поаѓајќи од ПКМ се добива покорисна слика при споредбата на воопштени разлики во животниот стандард помеѓу државите, бидејќи ПКМ ги зема предвид релативните трошоци на живеење и стапките на инфлација во земјите, наместо само девизен курс, кој ја пореметува сликата за вистинските приходни разлики. Така, овој начин се смета за најдобар показател за стандардот на живеење, иако и ова може да биде проблематично бидејќи БДП по глава на жител не е мерило за личниот доход на граѓанинот.
Список на земји и зависни територии
На списокот се вбројани и неколку стопанства кои не се сметаат за суверени држави (како разните зависни територии) бидејќи стојат во изворите. Овие несуверени сушности, поранешни земји и други посебни групи се прикажани закосено. Наведени се по доларски редослед, но немаат бројчено редно место (ранг).
Галдаман
Галдаман е комуна во покраината Таза во административниот регион Таза-Ал Хосејма-Таунат во Мароко. За време на пописот во 2004 година, во комуната имало вкупно население од 21,111 лице кое живеело во 3,372 домаќинства.
Ромео и Јулија в село
Ромео и Јулија од село (германски: Romeo und Julie auf dem Dorfe) - расказ (новела) од збирката „Луѓето од Селдвила“ на швајцарскиот писател Готфрид Келер од 1856 година.
Содржина
Во едно село во близината на Селдвила живеат двајца селани, Манц и Марти, вредни луѓе и добри домаќини. На една локација, меѓу нивните ниви се наоѓа запуштена нива чиј сопственик не е утврден, иако селаните мислат дека нејзин законски наследник е еден свирач кој живее заедно со Циганите-чергари. Додека Манц и Марти ги обработуваат своите ниви, нивните деца, Саломон (Сали) и Вренхен си играат заедно. Меѓутоа, проблемите се појавуваат кога општината Селдвила ја става нивата на аукција. Тогаш, Манц победува на аукцијата, но Марти заграбува еден мал дел од нивата. Поради тоа, тие започнуваат судски спор што се развлекува во текот на многу години и Марти и Манц постепено осиромашуваат. Оттогаш, меѓу нив започнува големо непријателство, а Сали и Вренхен, веќе адолесценти, не смеат да комуницираат меѓу себе. Немајќи никаков имот, Манц се сели во Селдвила, каде отвора меана, но работата му оди многу лошо и неговото семејство запаѓа во уште поголема сиромаштија. Од друга страна, Марти останува да живее во селото со својата ќерка, но и тие гладуваат. По многу години, Марти и Манц случајно се среќаваат крај реката и меѓу нив започнува остра караница што прераснува во тепачка. Сали и Вренхен успеваат некако да ги разделат своите татковци и оттогаш Сали не може да престане да мисли на неа. Така, Сали заминува во селото со намера да ја види Вренхен, а истовремено, нејзиниот татко заминува во Селдвила. Во селото, Сали ја наоѓа Вренхен и тие го минуваат денот заедно на нивите каде си играле како деца. Притоа, тие го среќаваат свирачот, кој им кажува дека тој е законскиот наследник на спорната нива, но дека нивните татковци не сакале да сведочат во негова полза. Додека тие се милуваат во житото, ненадејно се појавува татко ѝ на Врнехен, кој се нафрлува на својата ќерка, а тогаш Сали го удира со камен по главата. Марти останува жив, меѓутоа го губи разумот. Подоцна, Марти ја губи и семејната куќа, него го сместуваат во болница за душевно болни лица, а Вренхен останува без покрив над главата. Сали ја посетува својата сакана и таа посакува да се забавуваат. Оттука, тие патуваат по околните села, а Вренхен е среќна, зашто се чувствува како невеста. Во едно село, тие ги среќаваат Циганите-музичари и, придружени од нив, се враќаат на поранешните ниви на своите родители, каде Циганите им приредуваат свадбена веселба. Немајќи никаква иднина пред себе, Сали и Вренхен се качуваат на еден сплав и пловат по реката, а изутрината се фрлаат во реката. Утредента, луѓето ги наоѓаат нивните мртви тела во близината на Седлвила, а новините ја опишуваат нивната судбина.
Нове Пјешќироги
Нове Пјешќироги (Nowe Pieścirogi) — село во општината Нашелск во Новодвурскиот Округ на Мазовското Војводство, средна Полска.
Кансај
Кансај (јапонски: 関西地方,; Kansai-chihō) или Кинки (近畿地方,; Kinki-chihō) е географско подрачје и регион во Јапонија, на најголемиот остров Хоншу. Се наоѓа на јужниот дел на овој остров.
Регионот се састои од седум префектури: Нара, Вакајама, Мие, Кјото, Осака, Хјого и Шига. Понекогаш префектурите Фукуи и Токушима исто така се сметаат како делови од овој регион.
Двојно прикажување
Двојно прикажување (Double feature) претставува феномен во филмската индустрија според кој менаџерите на кино салите прикажувале два филма еден по друг во една вечер, а ја наплатувале цената за еден, или кога еден игран филм ќе биде придружен со неколку други пократки ленти на различни теми.
Ова потекнува од 1920-те години кога кино салите барале нови начини за привлекување на гледачи за време на големата депресија и почнале да го менуваат начинот на кој наплатувале за филмови.
Во модерен контекст, „двојно прикажување“ може да се однесува на прикажување на телевизиска програма во која две епизоди се прикажани последователно.
Ново Делчево
Ново Делчево — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Географија и местоположба
Селото Ново Делчево се наоѓа на 8 километри југоисточно од Свети Врач, 13 километри од Мелник, 15 километри од Петрич. Селото се наоѓа на надморска висина од 141 метри. Атарот на селото зафаќа површина од 267 км2 и е расположено во Санданско-петричката котлина. Ги граничи селата Дамјаница, околу 1 км на север, Склаве, 2 км на исток и Левуново на 2 км на југ. Од предградието на селото може да се види областа „Скалата“, што отвора панорама кон Рупите. Од крајните куќи на селото има прекрасен поглед на Северен Пирин.
Историја
Селото било основано како населено место околу железничката станица Левуново, населено со бегалци кои потекнувале од Кукушко - селата Алексово, Мутулово и Морарци. Некои од луѓето кои биле протерани од родните места во 1913 година биле сместени во напуштени турски села во Струмичко. Кон крајот на 1919 година, откако Струмица била дадена на Кралството на Србите, Хрватите и Словенците, неколку семејства - Ташеви, Кирови, Балеви, Арабаџиеви, Тушеви и други - ги напуштиле струмичките села и се сместиле во близина на станицата Левуново во касарна напуштена од Германците. Така се создало селото Делчево. Во 1929 година започнала изградбата на т.н. Шаронска куќа за бегалци.
Во 1931 година, станицата Левуново била преименувана во станица Делчево и во 1966 година името на селото станало Ново Делчево. По 1960 година, според партиските директиви, започнала преселбата на семејствата од планинските села Пирин, Иголиште, Горна Сушица, Долене и други, чии имиња се однесуваат на населбите на селото. Централниот дел на селото е населен со мигранти од Егејска и Вардарска Македонија.
Денеска, во селото постои кметство, локалната пошта, стоматолошката ординација, докторската канцеларија и селската библиотека. Селото има комплетно реновирана градинка со дневна настава, неколку продавници и ресторани. Учениците одат во основното училиште во село Дамјаница. Регионот се одликува со доминантно земјоделско производство, а повеќето од селаните работат во блискиот хипермаркет, индустриска база за производство на метали и неколку работилници за шиење.
Селото се служи од јавните сообраќајни линии на Свети Врач. На еден километар од селото поминува железничката пруга Софија - Кулата.
==Население ==
Културни знаменитости
Селскиот стадион е добро одржуван и нуди добри услови за спорт за младите. Во селото постои фудбалскиот тим „Борец“ кој се натпреварува во аматерските лиги на Бугарија.
Во Ново Делчево има и два храма - еден православен „Св. Троица“ и еден католички „Успение на Пресвета Богородица“. Во центарот на селото е изграден споменик во чест на легендарниот војвода Гоце Делчев.
Чугоку
Чугоку (јапoнски:関東地方; Kantō-chihō) е регион кој се наoѓa на крајниот југозапад на островот Хоншу во Јапонија. Се состои од пет префектури: Хирошима, Јамагучи, Шимане, Тотори и Окајама.
Студенчишка базилика
'''Св. Ѓорѓи''' — археолошко наоѓалиште во населбата Студенчишта, Охрид. Претставува базилика и некропола од старохристијанско време.
Базиликата е откриена во 1954 година, поставена на падините на Петринска Планина, 3 км источно од античкиот Лихнид и во непосредна близинана Билјанини Извори. Лежи лево од патот Охрид - Св. Наум Има димензии од 29 × 73,5 м. Со прекини истражувања се вршени сè до 1971 година. Таа е трикорабна, со нартекс, двоен атриум, бочни анекси, катехуменеум и крстилница. Некрополата е сместена јужно од базиликата и има гробови од камени конструкции.
Користејќи го теренот, сите простории се каскадно поставувани од исток кон запад. Од декоративна пластика се откриени фрагменти од олтарната преграда. Наосот, нартексот и катехуменеумот се покриени со стилизирани геометриско-цветни елементи и животински претстави со евхаристично значење. Бочните кораби, северниот анекс и крстилницата се покриени со керамички плочи. Според декоративната пластика и мозаичната декорација, базиликата е датирана кон крајот на V или на почетокот на VI век. Истражувањата ги вршеле Васил Лахтов, Вера Битракова и Владо Маленко.
Мозаици
Базиликата изобилува со подни мозаици, од кои највеќето во нартекот и средниот кораб. Краевите на правоаголните подрачја се покриени со плетеници во облик на рибарски јазол, а аглите се исполнети со стилизирани бели цветови на лотос. Во кружните полиња, од север на југ, се наредени птици, риби во вода, кантароси, геометриски орнаменти и друго. Во средишниот дел има изолирани слики на птици со гранчиња, риби една над друга, а потоа и разни плодови: грозје, јаболки, круши, кошница со репка и др.
Исклучителна е претставата на кантаросот, од кој два пауна пијат вода. Од него излегуваат и две бршленови грачиња со стилизирани листови од сцревиден облик. Гранчињата го пополнуваат просторот на апсидата, а пауните се изработени стилизирано. Цветовете се розово-виолетови, жолто-портокалови, сиво-сини, маслинесто-сиви, црни и бели.
Објектот е прогласен за културно наследство на Македонија.
ХЕ „Луково Поле“
ХЕ „Луково Поле“ треба да го зголеми уделот на обновливата енергија во вкупното производство на струја во Македонија. Според хидролошките анализи, ќе се обезбедат дополнителни 160 гигават-часа електрична енергија на годишно ниво. Главниот дел на зголеменото производство од ХЕ „Луково Поле“ ќе се реализира преку постојните мавровски централи ХЕЦ „Вруток“, ХЕЦ „Равен“ и ХЕЦ „Врбен“, а помал дел преку новата ХЕЦ „Црн Камен“, која е предвидена дополнително да се изгради во рамки на овој проект.
Акумулацијата „Луково Поле“ ќе биде со волумен од 39 милиони метри кубни и ќе е сместена во планинскиот масив на Кораб, во строго заштитената зона на Националниот парк „Маврово“. Вклучува и изградба на 20 километри долг канал со два тунела, а на околу три километри низводно од браната се предвидува и изградба на мала хидроелектрана „Црн Камен“ со можност од 5 MW.
Кон средината на април 2011 година, ЕЛЕМ и Светска банка склучија договор за заем во износ од 2,24 милиони евра, наменети за реализација на активностите што ќе се одвиваат пред почетокот на изградбата на ХЕ „Луково Поле“.
Новини (општина Нашелск)
Новини (Nowiny) — село во општината Нашелск во Новодвурскиот Округ на Мазовското Војводство, средна Полска.
Физика на кондензираната материја
Физика на кондензирана материја е една од гранките на физиката која се занимава со изучување на физичките состојби на агрегатните состојби на кондензираната материја. Физичарите кои се занимаваат со ваквата појава го бараат објаснувањето за однесувањето на овие фази користејќи ги законите на физиката. Поточно, тие се законите на квантна механика, електромагнетизам и статистичка физика.
Како најпознати агрегатни состојби се цврста, течна и гасовита, додека пак во поегзотични состојби влегува и суперкондуктивната состојба изложена преку други материјали на ниска температура, на феромагнетични и антиферомагтични состојби на спиновите на атомските решетки и преку Бозе-Ајнштајновиот кондезат, пронајден во ладни атомски системи. Истражувањата за физиката на кондензирана материја вклучува мерење на состојбите на материјалите преку експерименти користејќи техники од теоретската физика за да се развијат математички модели кои ќе ни помогнат во разбирањето на физичкото однесување.
Разновидноста на системите и феномените достапни за истражување ја прави физиката на кондензирана материја како најистражувано поле во современата физика: една третина од американските физичари се претставуваат како физичари за кондензирана материја, и Одделот за физика на кондензирана материја е најголемиот оддел во Американското здружение на физиката. Ова поле се преклопува со хемија, наука за материјалите и нанотехнологија и се однесува блиску со физика на атомите и биофизика.Физиката на теоретска кондензирана материја споделува важни концепти и техники со теоретските честички и јадрената физика.